**Nafas Cahaya** (Inggeris: *"Breath of Light"*) yang meledak di corong-corong radio pada 2006 merupakan salah sebuah lagu terbaik ciptaan komposer terkenal M. Nasir yang pernah diberikan kepada mana-mana artis wanita di Nusantara. Lagu ini dinyanyikan oleh penyanyi bervokal gemersik Misha Omar dan dicipta khas sebagai single pengenalan album ketiga beliau berjudul Misha Omar yang diterbitkan pada 2008.

Lagu ini ditangani oleh barisan pemuzik yang pernah memenangi anugerah dalam industri rakaman seperti Ramli MS, Peter Chin, M. Nasir, Loloq dan Misha Omar sendiri serta penyanyi latar, Juanita Ismail yang pernah mengiringi persembahan Siti Nurhaliza di Konsert Royal Albert Hall, London. Barisan genius ini berjaya menghasilkan sebuah lagu yang disifatkan antara yang paling dikenang sepanjang dekad lalu.

Pembikinan
----------

Selepas kejayaan album kedua, Misha membayangkan akan bekerjasama dengan komposer terkenal M. Nasir untuk album ketiganya. Hasrat Misha mendapat perhatian masyarakat dan media kerana M. Nasir sememangnya agak jarang memberikan hasil karyanya untuk artis-artis wanita. Ella, Ramlah Ram, Ziana Zain, Sheila Majid dan Umie Aida adalah antara artis wanita yang bertuah kerana dapat bekerjasama dengan M. Nasir. 

Misha cukup bertuah kerana M.Nasir sendiri mengaguminya, malah bersedia mencipta sebuah lagu yang bersesuaian dengan karektor Misha. Projek *Nafas Cahaya* disifatkan Misha sebagai gabungan 3 genius kerana ia melibatkan M. Nasir sebagai komposer, serta Loloq sebagai penulis lirik dan penggubah muzik Ramli MS sebagai penerbit dan penyusun lagunya. 

Lagu ini pertama kali diperdengarkan di corong radio pada 28 Ogos 2006 dan pada 8 Jun 2006, Misha terlebih dahulu menyanyikannya secara eksklusif di hadapan para peminatnya ketika rakaman Konsert Fenomena RTM (yang kemudiannya disiarkan di kaca TV pada 21 Oktober 2006).

Penerimaan
----------

*Nafas Cahaya* mengejutkan pemerhati seni apabila lagu ini mula diperdengarkan. Ia sebuah lagu pop yang diadun dengan tradisional Melayu secara minimal serta sedikit sentuhan hindi. M. Nasir menyifatkan lagu ini hanya sesuai dinyanyikan Misha yang bervokal manja dan gemersik.

Lirik lagu yang dicipta Loloq ini secara puitis membayangkan sang gadis yang meminta kepastian daripada seorang pemuda tentang cintanya. Simbolik lain untuk lagu ini ialah mengenai cerita umat manusia di zaman Arab Jahilliah yang mendambakan junjungan mulia Nabi Muhammad SAW menurunkan ilmu dan wahyu-wahyu Allah yang disampaikan kepadanya agar jalan dan jiwa manusia selalu terang. Pelbagai tafsiran boleh dibuat melalui lagu ini kerana unsur seninya yang cukup mendalam.

Lirik
-----

*Sebelum bintang ada sana*  

*Di manakah cahaya?*  

*Jawablah pemuja*  

*Jika benar kau cinta*  

*Tanpa berkerana*  

*Bisikanlah buatku*  

*Jika terbukti rindumu*  

  

*Lamaku menanti*  

*Sabda rindumu kasih*  

*Membelai nurani*  

*Biar sempatku bermimpi*  

*Keindahan malam seri*  

  

*lalalalalalalalalala....*  

  

*Cinta bukan kata*  

*Rindu bukan madah*  

*Dalam nafas pun tersimpan cahaya*  

  

*Kalimah cinta bersakti*  

*Melamar hati yang suci*  

*Kalimah cinta berperi*  

*Melamar kasih ke sisi*  

  

*Kalimah cinta sejati*  

*Menguji diri di sini*  

*Kalimah cinta terpatri*  

*Melayar hari insani*  

  

*Redakan gelora*  

*Cinta mendampar jiwa*  

*Biarlah terasa*  

*Dalam aman semula*  

  

*lalalalalalalalala.....*

Kontroversi
-----------

Ketika lagu ini dicalonkan di peringkat separuh akhir Muzik-Muzik 21 untuk kategori Irama Malaysia dan Etnik Kreatif, ramai yang meramalkan lagu ini akan terpilih ke Anugerah Juara Lagu ke 21. Malangnya,keputusan juri menunjukkan sebaliknya. Ramai pemerhati seni melihat keputusan ini agak mengejutkan walaupun lagu ini memiliki mutu penciptaannya yang sangat baik. 

*Nafas Cahaya* akhirnya menebus kegagalan untuk ke Anugerah Juara Lagu ke 21 apabila menang di Anugerah Industri Muzik ke 16, empat tahun selepas lagu ini diperkenalkan.

Tenaga Produksi
---------------

**Lagu**: M. Nasir  
**Lirik**: Loloq  
**Hakcipta Lagu & Lirik**: Luncai Emas Publishing  
**Penerbit Eksekutif**: Ramli MS  
**Penerbit**: Ramli MS  
**Susunan Muzik**: Ramli MS  
**Jururakam**: Mat  
**Juruadun**: Peter Chin  
**Suara Latar**: Juanita Ismail  
**Akordian**: Ramli MS  
**Strings (Live)**: KL Symphony  
**Studio Rakaman**: Wake The Baby Studio

Pencapaian
----------

Lagu ini mencapai kedudukan teratas di carta-carta muzik Malaysia seperti Era.fm, Hot.fm, Muzik.fm, KL.fm, Suria.fm dan red.fm. Lagu ini mendapat kedudukan kedua di carta mingguan Muzik-Muzik pada minggu pertama pencalonannya. 

**Menang**

* Lagu Terbaik - Anugerah Industri Muzik ke 16 :: (Nafas Cahaya)
* Lagu Etnik Terbaik - Anugerah Industri Muzik ke 16 :: (Nafas Cahaya)
* Lagu Terbaik Tempat Kedua - Pertandingan Akhir Hits 1 Musim ke-4 RTM :: (Nafas Cahaya)
* Lagu Global Pilihan - Anugerah Era 07 :: (Nafas Cahaya)

**Pencalonan**

* Semi-finalis - Separuh Akhir Etnik Kreatif Muzik-muzik / Anugerah Juara Lagu ke 21 :: (Nafas Cahaya)

| * l
* b
* s
Misha Omar |
| --- |
| Diskografi • Filmografi • Anugerah dan Pencalonan • Misha Omar Productions • Lagu Misha di AF •  |
| Album studio | *Misha* (2002) · *Aksara* (2004)  · *Misha Omar* (2008) |
| Album EP |  *Set Pilihan Misha* (2012) · |
| Album kompilasi | *Dia...Misha* (2011) · *Hits Terbaik - Misha Omar dan Jaclyn Victor* (2014) |
| Single | 
Bunga-bunga Cinta • Lilitan Asmara • Halaman Cinta • Terpana • Semoga Abadi • Pulangkan • Dedebu Cinta • Tak Ingin Lagi • Riwayat Cinta • Ku Seru • Nafas Cahaya • Cinta • Sembunyi • Jawapanmu • Cinta Adam dan Hawa • Sampai Disini • Berlalu • Detik Antara Waktu • Angin Syurga • Untuk Bermimpi •  Terima Ku Seadanya  •  Sampai Bila  •  Tanpa Rela  |
| Lagu-lagu lain | 
Segalanya • Suluhkan Sinar • Tiada Lagi Tangisan • Hati Keliru • Tak Ku Duga • Percayalah Sayang • Teja Menanti Tuah • Mahathir • Wanita Perdana  •  Jiwa Sentuh Jiwa  |
| Konsert | 
 *3 Jewels in Concert* (2012) · *This Is Misha..Live at DFP 2019* (2019)  • *Konsert Orkestra Simfoni Kebangsaan (OSK) bersama Bintang: Misha Omar* (2021)  |
| Filem | 
 *GK3 The Movie* (2005) · *Main-main Cinta* (2006)  |
| Teater | 
 *Muzikal Gamat* (2010) · *Muzikal Uda dan Dara* (2010) · *Muzikal Mahathir* (2010-2011) •  *Mak Dara Nyonya* (2011) • *Monolog Ratapan Gadis(2013)  •*Nyonya & The Gang (2013)  |
| Pengacaraan TV | 
*Sehati Sejiwa (TV)* (2009 - 2010)  |
| Mentor | 
 Adnan Abu Hassan • Ramli M.S. • M. Nasir • Rahim Razali • Syafinaz Selamat •  |

| * l
* b
* s
Penerima Anugerah Industri Muzik untuk Lagu Sepanjang Tahun |
| --- |
| 
***Satu***- S.M Salim & Zainal Abidin (1993) ·
***Mentera Semerah Padi*** - M. Nasir (1994) ·
***Jentayu*** - Sheila Majid, Nora & Johan Nawawi(1995) ·
***Jerat Percintaan*** - Siti Nurhaliza (1996) ·
***Selamanya***-Innuendo (1997) ·
***Aku Cinta, Aku Rindu*** - Ajai dan Nurul (1998) ·
***Ku Mohon*** - Sheila Majid(1999) ·
***Menyemai Cinta Bersamamu*** - Nora (2000) ·
***Seandainya Masih Ada Cinta*** - Dayang Nurfaizah (2001) ·
***Keabadian Cinta*** - Anuar Zain(2002) ·
***Selagi Ada Cinta*** - Ning Baizura(2003) ·
***Awan Yang Terpilu*** - Ning Baizura (2004) ·
***Warkah Buatmu Laila***- Zahid(2005) ·
***Juwita Citra Terindah*** - M. Nasir (2006) ·
***Izinku Pergi*** - Kaer Azami(2007) ·
***Nafas Cahaya*** - Misha Omar(2008) ·
TBA - (2009) ·

---

Senarai Pemenang ·
 |